Борис Младенов-Young
Те бяха младежи напети и свежи…

chitanka.info

Те бяха младежи напети и свежи

с по детски невинни и чисти души,

растяха с големи мечти и копнежи,

с надежди и вяра във бъдните дни.

Тиран невменяем на бой ги изпрати

да стрелят „врага“ в непозната земя —

оттам се завърнаха мъртви, сакати…

Бе мръсна, безсмислена, тежка война.

Родината-майка ги срещна в ковчези,

отдаде им почести, титли…, протези,

държавното знаме им стана покров!

А бяха момчета едва възмъжали,

с пробудени страсти, от мощ напращяли,

все още не вкусили нежност, любов!…

Сидни, Австралия — 2007 г.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.